钦定古今图书集成/明伦汇编/官常典/第525卷 > 按竺迩
## 钦定古今图书集成/明伦汇编/官常典/第525卷 > 按竺迩

按《元史》本传，“按竺迩，雍古氏，其先居云中塞上。父䵣
公，为金群牧使。岁辛未，驱所牧马来归太祖，终其官。
按竺迩幼鞠于外祖术要甲家，讹言为赵家，因姓赵
氏。年十四，隶皇子察合台部。尝从大猎，射获数麋，有
二虎突出，射之皆死，由是以善射名，皇子深器爱之。
甲戌，太祖西征寻思干、阿里麻里等国，以功为千户。”
丁亥，从征积石州，先登，拔其城。围河州，斩首四十级。
破临洮，攻德顺，斩首百馀级。攻巩昌，驻兵秦州。太宗
即位，尊察合台为皇兄，以按竺迩为元帅。戊子，镇删
丹州，自炖煌置驿抵玉关，通西域，从定关、陇。辛卯，从
围凤翔，按竺迩分兵攻西南隅，城上《礨石乱》下，选死
士先登，拔其城，斩金将刘兴哥。分兵攻西和州，宋将
彊俊领众数万，坚壁清野，以老我师。按竺迩率死士
骂城下挑战，俊怒，悉众出阵，按竺迩佯走，俊追之，因
以奇兵夺其城，伏兵要其归，转战数十里，斩首数千
级，擒俊。馀众退保仇池，进击拔之。从拔平凉、庆阳，邠、
原、宁皆降，泾州复叛，杀守将郭元恕。众议屠之，按竺
迩但诛首恶。师还，原州降民弃老幼夜亡走，众曰：“此
必反也，宜诛之以警其馀。”按竺迩曰：“此辈惧吾驱之
北徙耳。”遣人谕之曰：“汝等若走，以军法治罪，父母妻
子并诛矣。汝归保无他。”明年，草青具牛酒，迎师于此，
州民皆复归。豪民陈苟集数千人，潜新寨诸洞，众议
以火攻之，按竺迩曰：“招谕不出，攻之未晚。”遂偕数骑
抵寨，纵马解弓矢，召苟遥语，折矢与为誓，苟即相呼
罗拜，谢更生之恩，皆降。金人守潼关，攻之，战于《扇车》
回，不克。睿宗分兵由山南入金境，按竺迩为先锋，趣
散关。宋人已烧绝栈道，复由两当县出鱼关，军沔州。
宋制置使桂如渊守兴元，按竺迩假道于如渊曰：“宋
仇金久矣，何不从我兵锋，一洗国耻。今欲假道南郑，
由金、洋达唐、邓，会大兵以灭金，岂独为吾之利，亦宋
之利也。”如渊度我军压境，势不徒还，遂遣人导我师，
由武休关东抵邓州，西破小关。金人大骇，谓我军自
天而下。其平章完颜合达、枢密使移剌蒲阿帅十七
都尉兵数十万，相拒于邓。我师不与战，直趣钧州，与
亲王按赤台等兵合阵三峰山下。会天大雪，金兵成
列，按《竺迩》先率所部精兵迎击于前，诸军乘之，金师
败绩。癸巳，金主奔蔡。十二月，从围蔡。甲午，金亡。初，金
将郭斌自凤翔突围，出保金、兰、定、会四州，至是，命按
竺迩往取之。围斌于会州，食尽将走，败之子城门兵
入城巷战，死伤甚众。斌手剑驱其妻子聚一室焚之，
已而自投火中。有女奴自火中抱儿出，泣授人曰：“将
军尽忠，忍使绝嗣，此其儿也，幸哀而收之。”言毕，复赴
火死。按《竺迩》闻之恻然，命保其孤，遂定四州。金将汪
世显守巩州，皇子《阔端》围之未下，遣按《竺迩》等往招
之，世显率众来降。皇兄嘉其材勇，赏赉甚厚，赐名拔
都，拜征行大元帅。丙申，大军伐蜀，皇子出大散“关，分
兵令宗王穆直等出阴平郡，期会于成都。”按竺迩领
炮手兵为先锋，破宕昌，残阶州，攻文州。守将刘禄数
月不下，谍知“城中无井，乃夺其汲道，率勇士梯城先
登，杀守陴者数十人，遂拔其城，禄死之。因招徕吐蕃
酋长勘陁孟迦等十族，皆赐以银符”，略定龙州，遂与
大散军合，进克成都。师还，而成都复叛。丁酉，按竺迩
言于宗王曰：“陇州县方平，人心犹贰。西汉阳当陇、蜀
之冲，宋及吐蕃利于入寇，宜得良将以镇之。”宗王曰：
“安反侧，制寇贼，此上策也，然无以易汝。”遂分蒙古千
户五人隶麾下以往。按竺迩命侯和尚南戍沔州之
石门，术鲁西戍阶州之雨水，谨斥堠，严巡逻，西南诸
州不敢犯之。戊戌，从元帅塔海率诸翼兵伐蜀，克隆
庆。己亥，攻重庆。庚子，围万州。宋人将舟师数百艘，溯
流迎战，按竺迩顺流率劲兵，乘巨筏，浮草舟于其间，
弓弩两射，宋人不能敌，败诸夔门。辛丑，伐西川，破二
十馀城。成都守将田显开北门以纳师，宋制置使陈
隆之出奔，追获之，缚至汉州，令诱降守将王夔。夔不
降，进兵攻之。夔夜驱火牛突围出奔，遂斩隆之。壬寅，
会大军破遂宁、泸、叙等州。癸亥，破资州。庚戌，按竺迩
安辑泾、邠二州。宋制置使余玠攻兴元，文州降将王
德新乘隙自阶州叛，执扈、牛二镇将，领众千馀走江
油。宪宗召按竺迩还旧镇，按竺迩遣将直𢭏江油，夺
扈牛以归。中统元年，世祖即位，亲王有异谋者，其将
阿蓝荅儿、浑都海图据关、陇。时按竺迩以老，委军于其子。帝遣宗王哈丹、哈必赤阿曷马西讨，按竺迩曰：
“今内难方殷，浸乱关陇，岂臣子安卧之时耶？吾虽老，
尚能破贼。”遂引兵出删丹之耀碑谷，从阿葛马与之
合战。会大风，昼晦，战至晡，大败之，斩馘无算。按竺迩
与总帅汪良臣获阿蓝荅儿、浑都海等，捷闻，帝锡玺
书褒美，赐弓矢、锦衣。四年，卒，年六十九。延祐元年，赠
推忠佐运功臣、太保、仪同三司、上柱国，封秦国公，谥
武宣。子十人，彻理、国宝最知名。